OpenLLM-France/wikimedia huggingface dataset:
# Abadia de Fore

L'abadia de Fore (Irlandès: Mainistir Fhobhair) és una antiga abadia benedictina, situada al nord del llac Lene al comtat de Westmeath, prop del poble de Fore. L'abadia va ser fundada per Sant Feichin l'any 630 dC i va ser activa durant més de 900 anys. Cap a l'any 665 dC, es creu que l'abadia acollia al voltant de 300 monjos benedictins de Normandia i uns 2000 estudiants. Les addicions arquitectòniques i els danys causats pel foc han alterat l'aspecte i la disposició del recinte al llarg dels segles.
Fore és la versió anglicitzada de l'irlandès "Fobhar", que significa "fonts d'aigua". El nom prové de la font o pou de Sant Feichin que es troba al costat de l'església vella, a poca distància del monestir en ruïnes. L'abadia apareix referenciada als Annals of Inisfallen com a "lloc de repòs de Fechtnach de Fobar". El clan Ó Cibhleacháin apareix registrat com els hereus (coarbs) del monestir de Fore.

## Un priorat benedictí

Al segle xiii, Hugh de Lacy, senyor de Meath, va construir un priorat benedictí a la vall propera. Molts dels edificis que queden avui (en ruïnes) són del segle XV i s'han restaurat al llarg d'aquest segle, fent de l'abadia de Fore el grup benedictí més gran que ha viscut i romàs a Irlanda. Aquest priorat estava dedicat tant a Sant Feichin com a Sant Taurin, abat normand del monestir matriu.
* La seva església, del segle xiii, encara conserva algunes decoracions i elegants claustres porxats.
* Adossats a l'església, encara hi ha els murs trencats de dues torres on antigament visqueren els monjos.
* Entre el 771 i el 1169, l'abadia de Fore va ser cremada 12 vegades per diversos saqueigs d'invasors, com ara el líder viking Turgesius.

## Galeria

* Fore Abbey
* Fore Village

## Referències

* ↑ «Fore Abbey». Megalithic Ireland. [Consulta: 25 maig 2020].
* ↑ «Fore Abbey». Boyne Valley Tours. [Consulta: 25 maig 2020].
* ↑ «Annals of Inisfallen». CELT: The Corpus of Electronic Texts. [Consulta: 25 maig 2020].
* ↑ «Ó Cibhleacháin - Irish Names and Surnames». Library Ireland. [Consulta: 23 octubre 2022].
# Agripa Meneni Lanat (cònsol 503 aC)

Agripa Meneni Lanat (en llatí: Agrippa Menenius C. F. Lanatus) va ser un magistrat romà. Era el pare de Tit Meneni Agripes Lanat, cònsol el 477 aC. Formava part de la gens Menènia, i era de la branca dels Lanat, l'única que es coneix d'aquesta gens.
Va ser cònsol l'any 503 aC juntament amb Publi Postumi Tubert, i va derrotar els sabins, obtenint els honors del triomf per la seva victòria. En la lluita contra els plebeus va representar el sector més moderats del patricis, i va ser apreciat pels dos bàndols. Va fer de mediador quan els plebeus van fer secessió a Mont Sagrat i va aconseguir un final feliç i pacífic l'any 493 aC. Va aconseguir que moltes de les peticions dels plebeus fossin acceptades, entre elles la creació dels tribuns de la plebs. Va morir poc després, a finals del mateix any. No va deixar prou diners per un funeral ordinari i va ser enterrat a costa de l'erari públic amb gran magnificència. Una col·lecta que es va fer entre els plebeus per les despeses de l'enterrament, va ser donada als fills del difunt, ja que el senat va insistir a pagar totes les despeses.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 716.
# Agripa Càstor

Agripa Càstor (en llatí Agrippa Castor, en grec Ἀγρίππας Κάστωρ) va ser un historiador romà que vivia als voltants de l'any 135.
Va escriure alguns llibres sobre el gnòstic d'Alexandria Basilides, contrari als evangelis. Les referències sobre aquest autor provenen d'Eusebi de Cesarea, que transmet un pobre resum de la Refutació de Basilides, i per Jeroni d'Estridó. Segons Eusebi, Agripa va acusar Basilides d'ensenyar que no és pecat menjar la carn oferta als ídols, i que en temps de persecució es podia renunciar a la fe.

## Referències

* ↑ Eusebi de Cesarea. Història eclesiàstica IV 7, 68
# Agència del Balutxistan

L'agència del Balutxistan fou una de les agències de l'Índia, una entitat de l'Índia Britànica de la qual formaven part territoris amb control polític i altres territoris directament sota domini britànic, i era part de la província britànica del Balutxistan.
Els territoris de l'agència era un terme poc definit que incloïa les àrees protegides i 96.389 km² de territori sota domini directe formats pel tahsil de Quetta, el districte de Pas de Bolan, els tahsils de Nushki i de Nasirabad cedits pel kan de Kelat, les terres ocupades pel ferrocarril de Jhatpat a Mithri, de Nari a Spintangi, i de Spezand a Sorosham, el Chagai, el Sinrijani Occidental, i les agències de Zhob i Lorolai (excepte el tahsil de Duki a la darrera agència) els habitants de les quals havien signat tractats particulars de protecció. També en formaven part els territoris tribals de Marri i Bugti.
Els estats, tots nominalment dependents de Kelat, eren, a més del Kanat de Khelat, les seves dependències feudals de Kharan, Makran, Jhalawan, Kachhi i Sarawan. L'estat de Las Bela, encara que era tributari de Kelat, era considerat estat separat.
Sarawan, tribus al nord de Kelat, estava governat per un cap hereditari anomenat el Raisani Sardar vassall del kan; Jhalawan (capital Khuzdar), les tribus que vivien al sud de Kelat, estaven sota un cap hereditari anomenat Zahri Sardar. Les dues tribus tenien complet autogovern. El cap de Jhalawan va declarar la seva submissió al kan per l'acord de Mastung agreement i el tractat de 1876; Kharan i Makran eren antigues províncies els sardars de les quals havien esdevingut virtualment independents, però reconeixien la sobirania de Kelat. Kachhi era una zona tribal a l'àrea muntanyosa a l'est de Kelat i el seu governant reconeixia la preeminència del kan (només era un part del Kachhi, el territori tribal, ja que la resta de la regió formava cinc niabats dels nou en què estava dividit el kanat).

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Agelau

«Agelaos o Agelau» té aquests significats:
* Agelaos (asteroide)
* Agelau de Naupacte, polític etoli.
* Agelau (fill d'Hèracles)
* Agelau (fill de Damàstor)
# Abu-Mansur al-Maturidí

Abu-Mansur Muhàmmad ibn Muhàmmad ibn Mahmud al-Maturidí as-Samarqandí al-Hanafí —en àrab أبو منصور محمد بن محمد بن محمود الماتریدي السمرقندي الحنفي, Abū Manṣūr Muḥammad b. Muḥammad b. Maḥmūd al-Māturīdī al-Samarqandī al-Ḥanafī— (853–944), més conegut simplement com a Abu-Mansur al-Maturidí o, pels musulmans sunnites i respectuosament, com Imam al-Maturidí, fou un jurista, teòleg i exegeta sunnita hanafita de Samarcanda que va esdevenir el codificador (i epònim) d'una de les principals escoles ortodoxes de teologia sunnita, l'escola maturidita, que va esdevenir l'escola teològica predominant entre els musulmans sunnites de l'Àsia central i, posteriorment, va ser escollida com l'escola preferent tant a l'Imperi Otomà com a l'Imperi Mogol.
Va néixer a Maturid, prop de Samarcanda, actualment a l'Uzbekistan, i va rebre els títols de xaikh al-islam, ‘xeic de l'islam’ i imam al-huda, ‘imam de la bona guia’. Fou un dels dos imams sunnites més importants del seu temps, juntament amb al-Aixarí, en assumptes teològics.
A diferència d'al-Aixarí, l'altre fundador d'una de les més importants escoles teològiques sunnites, l'aixarisme, al-Maturidí es va adscriure a la doctrina d'Abu-Hanifa tal com l'havien transmès i elaborat els teòlegs hanafites de Balkh i la Transoxiana. Fou aquesta teologia la que al-Maturidí sistematitzà i emprà per refutar no només les opinions dels mutazilites, els karramites i altres grups heterodoxes musulamns, sinó també teologies no musulmanes com les del cristianisme calcedoni, el miafisisme, el maniqueisme, el marcionisme i el bardesanisme.

## Referències

* 1 2 3 4 Madelung, W., “al-Māturīdī”, in: Encyclopaedia of Islam, Second Edition, Edited by: P. Bearman, Th. Bianquis, C.E. Bosworth, E. van Donzel, W.P. Heinrichs.
* ↑ Gibril Fouad Haddad. The Biographies of the Elite Lives of the Scholars, Imams and Hadith Masters. Zulfiqar Ayub, 2015, p. 141.
* ↑ G. Vajda, Le témoignage d'al-Māturīdī sur la doctrine des Manichéens, des Daysanites et des Marcionites, in Arabica, xii [1966], 1–38, 113–28
# All the Lost Souls

All the Lost Souls, és el segon disc del cantant anglès James Blunt. Totes les cançons han estat compostes per ell i a vegades amb algun col·laborador.
Aquest CD està format per un total de 10 títols:
* 1973.
* One Of The Brightest Stars.
* I'll Take Everything.
* Same Mistake.
* Carry You Home.
* Give Me Some Love.
* I Really Want You.
* Shine On.
* Annie.
* I Can't Hear The Music.
Degut a l'èxit mundial del disc, el 2008 va treure All the Lost Souls Deluxe Edition compost per totes aquestes cançons més:
* Love, Love, Love.
* Cuz I Love You (Live).
* Young Folks (Live).
* Breakfast In America (Live).
* Primavera in Anticipo (duet with Laura Pausini)

## Referències

* ↑ «James Blunt returns with second album». NME, 18-06-2007 [Consulta: 18 juny 2007].
# Al Jawf

Al Jawf (àrab: الجوف, al-Jawf) és una ciutat del sud-est de Líbia, capital del districte d'Al Kufrah. La ciutat està situada a l'oest de l'oasi Kufra.

## Clima

A la ciutat gairebé no plou, solament aproximadament 2.5 mm a l'any. Cada any, les temperatures solen superar els 32 °C durant gairebé dos cents dies. A l'estiu les altes temperatures poden arribar als 40 °C.

## Situació durant la Guerra Civil

Breument durant la revolta líbia de 2011, la ciutat va caure sota el control de l'oposició al govern de Muamar Gadafi. El 28 d'abril la ciutat va ser represa pels lleials a Gadafi.

## Referències

* ↑ «Weatherbase: Historical Weather for Al Jawf, Libya» (en anglès). Weatherbase. Arxivat de l'original el 2013-05-16. [Consulta: 16 agost 2011].
* ↑ BBC News - Libya: Nat strike 'kills rebels' in Misrata. (en anglès) BBC News (2011-04-21). Consultat el 16 d'agost de 2011.
# Al Jabal al Akhdar

Al Jabal al Akhdar (àrab: الجبل الأخضر, al-Jabal al-Aḫḍar) és des de l'any 2007 un dels vint-i-dos districtes o xabiyya en els quals se subdivideix políticament a Líbia, localitzant-se a l'est d'aquest país, i té una població de 203.156 habitants.

## Geografia

La seva capital és la ciutat d'Al Bayda. Entre els seus trets geogràfics més significatius es destaquen les seves costes sobre el Mar Mediterrani.
Al seu territori, a prop de la ciutat de Shahhat, es poden trobar les restes de l'antiga colònia grega de Cirene, i la veïna ciutat d'Apolònia de Cirenaica, un important port del Mar Mediterrani en l'antiguitat.
En la seva part sud es localitza la zona fèrtil de les terres altes del Jàbal al-Akhdar. El nom del sector significa ‘la Muntanya Verda’. En el nord és un lloc sec, una zona semi-desèrtica entre les terres altes i el Mediterrani en el seu extrem nord.

## Població i territori

El seu territori s'estén sobre una superfície de 7.800 quilòmetres quadrats. En aquest districte resideix una població d'unes 203.156 persones (segons el cens de l'any 2003), per tant, la densitat poblacional és de 24,9 habitants per cada quilòmetre quadrat del Districte d'Al Jabal al Akhdar.

## Referències

* ↑ Cita web |url= http://statoids.com/uly.html |títol=Districts of libya| editorial= statoids.com |dataaccés= 2 de març de 2011|idioma=anglès
# Anarmodia

Anarmodia és un gènere d'arnes de la família Crambidae.

## Taxonomia

* Anarmodia arcadiusalis Schaus, 1924
* Anarmodia bistralis (Guenée, 1854)
* Anarmodia corylalis (Guenée, 1854)
* Anarmodia damalis (Guenée, 1854)
* Anarmodia elongalis Schaus, 1924
* Anarmodia flaccidalis (Snellen, 1892)
* Anarmodia glaucescens Hampson, 1918
* Anarmodia inferioralis (Guenée, 1854)
* Anarmodia inflexalis (Snellen, 1892)
* Anarmodia inscriptalis (Guenée, 1854)
* Anarmodia lojalis Schaus, 1924
* Anarmodia majoralis (Guenée, 1854)
* Anarmodia nebulosalis Dognin, 1903
* Anarmodia obliqualis Hampson, 1913
* Anarmodia pallidicostalis Dognin, 1903
* Anarmodia perfulvalis Dognin, 1903
* Anarmodia polystriata Hampson, 1913
* Anarmodia punctilinealis Hampson, 1899
* Anarmodia remotalis Dognin, 1903
* Anarmodia remusalis (Walker, 1859)
* Anarmodia repandalis Schaus, 1924
* Anarmodia salviusalis Schaus, 1924
* Anarmodia sibilalis (Guenée, 1854)
* Anarmodia tesselliferalis Hampson, 1918

## Referències

* ↑ «GlobIZ search». Global Information System on Pyraloidea. [Consulta: 16 febrer 2011].
# Anarpia

Anarpia és un gènere d'arnes de la família Crambidae.

## Taxonomia

* Anarpia incertalis (Duponchel, 1832)
* Anarpia iranella (Zerny, 1939)

## Referències

* ↑ «GlobIZ search». [Consulta: 23 desembre 2018].
# Amblyeleotris triguttata

Amblyeleotris triguttata és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba al Mar Roig, Golf d'Oman i Golf Pèrsic.

## Referències

* ↑ Bleeker P. 1874. Notice sur les genres Amblyeleotris, Valenciennesia et Brachyeleotris. Versl. Akad. Amsterdam (Ser. 2) v. 8. 372-376.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J. E. 1994. A new genus and six new gobiid fishes (Perciformes: Gobiidae) from Arabian waters. Fauna Saudi Arabia v. 14: 317-340.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Amblyeleotris sungami

Amblyeleotris sungami és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des del Mar Roig fins a les Seychelles.

## Referències

* ↑ Bleeker P. 1874. Notice sur les genres Amblyeleotris, Valenciennesia et Brachyeleotris. Versl. Akad. Amsterdam (Ser. 2) v. 8. 372-376.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Klausewitz, W. 1969. Fische aus dem Roten Meer. XI. Cryptocentrus sungami n. sp. (Pisces, Gobiidae). Senckenb. Biol. v. 50 (núms. 1-2): 41-46.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Čeľadince

Čeľadince és un poble i municipi d'Eslovàquia que es troba a la regió de Nitra, al sud-oest del país.
La primera menció escrita de la vila es remunta al 1113.

## Referències

* ↑ «Čeľadince - Okres Topoľčany - E-OBCE.sk». [Consulta: 18 desembre 2021].
* ↑ «Čeľadince» (en anglès). [Consulta: 18 desembre 2021].
# Maria João Teixeira Moreno

Maria João Teixeira Moreno (Oporto, 1963), és una traductora portuguesa. Va passar la infantesa a Moçambic. El 1974, la seva família s'instal·là a Lisboa, on va fer els estudis secundaris i es va llicenciar en Filologia portuguesa, a la Universidade Nova de Lisboa. La seva curiositat per conèixer altres països i idiomes la va portar, els anys 1985/86, a viure a Bremen, i, els anys 1992/1993, a Barcelona. L'any 1996, fixa la seva residència a Barcelona i des d'aleshores combina la docència amb la traducció, i continua el seu aprenentatge de català i castellà. Els seus interessos sempre s'han adreçat a àmbits molt diversos, com ara la cultura en les seves diferents manifestacions artístiques, les relacions interpersonals i socials i l'educació. Ha participat en grups de teatre, musicals i corals i ha fet doblatges de contes de Disney i de documentals. A Barcelona, ha fet de professora de portuguès i traductora de castellà i català al portuguès per a editorials com Random House Mondadori, RBA, Salvat, Timelife, Planeta de Agostini, Intermón Oxfam, entre moltes altres. És autora d'alguns contes infantils publicats a la col·lecció didàctica Os Meus Primeiros Passos na Leitura (Salvat). Ha traduït del català al portuguès obres narratives d'autors catalans com ara Sebastià Alzamora, Lluís-Anton Baulenas, Anna Crusafont i Maria Àngels Anglada. En aquests moments, treballa en la traducció al portuguès de l'obra de no ficció Córrer o morir de Kilian Jornet.

## Referències

* ↑ «Maria João Teixeira Moreno». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Borovki (Nóvgorod)

* Per a altres significats, vegeu «Borovki».
Borovki (en rus: Боровки) és un poble de l'óblast de Nóvgorod, a Rússia, segons el cens del 2011 tenia 7 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Telmatobius philippii

Telmatobius philippii és una espècie de granota que viu a Xile.

## Referències

* Veloso, A. & Formas, R. 2004. Telmatobius philippii. Llista Vermella d'Espècies Amenaçades de la UICN 2006. Consulta: 17 de gener de 2008.
# Bakairí

El bakairí (bacairí) és una llengua carib, parlada pels bakairís a l'estat de Mato Grosso al Brasil.

## Fonologia

A continuació es mostren els inventaris de consonants i vocals per al bakairí oriental.
| Consonants | Bilabial | Alveolar | Palatal | Velar | Glotal |
| Oclusiva | p b | t d | | k ɡ | |
| Fricativa | | s z | ʃ (ʒ) | | h |
| Nasal | m | n | (ɲ) | | |
| Aproximant | w | ɾ l | j | | |
| Vocals | Frontal | Central | Posterior |
| Alta | i | ɨ | u |
| Mitjana | e | ə | o |
| Baixa | | a | |

## Sintaxi

L'ordre de paraules Baikarí és subject-object-verb o object-verb-subject.

## Referéncies

* ↑ Meira Sérgio. Reconstructing Pre-Bakairi segmental phonology, 2005. OCLC 1073250371.
* ↑ «Bakairí» (en anglès). Ethnologue. [Consulta: 7 febrer 2019].

## Bibliografia

* Meira, Sergio «Reconstructing Pre-Bakairi Segmental Phonology». Anthropological Linguistics, vol. 47, 3, Fall 2005, pàg. 3. JSTOR: 25132338.
# Phanoperla limosa

Phanoperla limosa és una espècie d'insecte plecòpter pertanyent a la família dels pèrlids que es troba a l'Índia.

## Referències

* ↑ Banks, 1938. Jour.Fed.Malay States Mus. 18(2):221.
* ↑ uBio (anglès)
* ↑ Hagen, 1858. Verh. Zool. Bot. Ges. Wien 8:475.
* 1 2 Catalogue of Life (anglès)
* ↑ Kailash Chandra i R. M. Sharma: Checklist of Indian Stoneflies (Insecta: Plecoptera). Enllaç (anglès)
* ↑ Zwick, P., 1982: A revision of the Oriental stonefly genus Phanoperla (Plecoptera: Perlidae). Systematic Entomology, 7: 87–126.

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:162.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:296, 297.
* Needham, 1909. Rec. Ind. Mus. 3:188.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1982. Syst.Entomol. 7(1):1119.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Perlidae Species Listing Arxivat 2006-09-16 a Wayback Machine. (anglès)
* Encyclopedia of Life (anglès)
* Global Species Arxivat 2016-03-04 a Wayback Machine. (anglès)
* Plecoptera Species File (Version 1.1/4.0) (anglès)
* BioLib (anglès)
# Phanoperla lao

Phanoperla lao és una espècie d'insecte plecòpter pertanyent a la família dels pèrlids.

## Descripció

* Les ales anteriors de la femella fan 11 mm de llargària i el seu cap és de color marró.

## Reproducció

Els ous tenen forma de gota i fan 318 micròmetres de llargada i 238 d'amplada.

## Distribució geogràfica

Es troba a Tailàndia.

## Referències

* ↑ Banks, 1938. Jour.Fed.Malay States Mus. 18(2):221.
* ↑ uBio (anglès)
* ↑ Stark, 1983. Aquatic Insects 5(2):99.
* ↑ Catalogue of Life (anglès)
* 1 2 3 Ignac Sivec i Bill P. Stark, 2010. Seven new species of Phanoperla (Banks) from Vietnam and Thailand (Plecoptera: Perlidae). Illiesia 2010 6(10):98-112. (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2006-09-16 a Wayback Machine. (anglès)
* ↑ Descriptions of Neoperlini from Thailand and Malaysia (Plecoptera: Perlidae) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Sivec & Stark, 2010. Illiesia 6(10):102.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Encyclopedia of Life (anglès)
* Global Species Arxivat 2016-03-04 a Wayback Machine. (anglès)
# Pemberton (Minnesota)

Pemberton és una població dels Estats Units a l'estat de Minnesota. Segons el cens del 2000 tenia 246 habitants.

## Demografia

Segons el cens del 2000, Pemberton tenia 246 habitants, 84 habitatges, i 64 famílies. La densitat de població era de 452,3 habitants per km².
Dels 84 habitatges en un 41,7% hi vivien nens de menys de 18 anys, en un 64,3% hi vivien parelles casades, en un 8,3% dones solteres, i en un 23,8% no eren unitats familiars. En el 19% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,44.
Per edats la població es repartia de la següent manera: un 29,7% tenia menys de 18 anys, un 12,6% entre 18 i 24, un 30,1% entre 25 i 44, un 19,9% de 45 a 60 i un 7,7% 65 anys o més.
L'edat mediana era de 31 anys. Per cada 100 dones de 18 o més anys hi havia 98,9 homes.
La renda mediana per habitatge era de 39.167 $ i la renda mediana per família de 42.222 $. Els homes tenien una renda mediana de 25.714 $ mentre que les dones 22.361 $. La renda per capita de la població era de 17.640 $. Cap de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pemberton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Pemberton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].